Was isch d'Zuekunftsmusig vom Büne Huber und Patent Ochsner?  Ig weiss äs nid. Ig ha ir letschte grad wenig Zyt fürs  male und das Jahr im Summer wärde mir einigi Festivals spiele. De wird's chli lugger wärde u Novämber u Dezämber wärde mir nomau uf Tour gah. Für 2007 isch no nüd plaanet. Dert düre bini haut o äs Trybguet, ig lah mi trybe u hoffe uf Inspiration. Ig funktioniere nid, we ig weiss, was alles genau geit. Ig weiss nid i weli Richtig. Eifach, dass ig sicher nid imene Büro schaffe.... Wenn ig starte u gnau weiss, wo ig lande, bruucheni ja gar nid z gah, de interessierts mi nämlech nid...